เป็นร้านเล็กๆมีประมาณ 8 โต๊ะ อยู่หลังเซ็นทรัลชลบุรี มีราคา 439 จะเป็นเนื้อออสเตรเลีย และ 539 เป็นเนื้อวากิว เนื้อแกะ และหอยแมลงภู่NZ  ให้เวลา 2 ชม. มีเมนูหลากหลายนะ มีของทานเล่นคุณภาพดีเลย เช่น ปีกไก่สไปซี่ อวบนุ่มเลย ถั่วแระญี่ปุ่นเม็ดโต สลัดผักสดๆจานบิ๊ก ทาโกยากิ เกี๊ยวซ่าฯ ส่วนเนื้อสัตว์ก็มีทั้งเนื้อวัด เนื้อหมู ซีฟู๊ดหลากหลาย ตัวเราเน้นเนื้อเลยจัดชุด 539 เด็ดดวงมากมาย เนื้อนุ่ม หอมมากกก น้ำจิ้มก็แซ่บ มีให้ 3 แบบ คือน้ำจิ้มโรนิน จะมีวาซาบิเบาๆกับกลิ่นคล้ายๆน้ำสลัดญี่ปุ่น น้ำจิ้มซีฟู้ด เปรี้ยว แซ่บ แล้วก็ซีอิ๊วอันนี้ออกหวานๆใส่พริก มะนาวเพิ่มไปหน่อยนะ เด็ด!!!! เบค่อนผัดเห็ดเข็มทอง เห็ดออรินจิอร่อยหวานเห็ดมากมาย ไอติมช็อกโกแลต กะชาเขียวเท่านั้น น้ำอัดลมนี่เป็นขวดแก้ว ไม่ใช่แบบกดๆโซดาตู้มๆ แหล่มชอบบบ ผลไม้เป็นแตงโม หวานเย็นเจี๊ยบ 
โดยรวม ขอบอกปลื้มมากนะ ราคาสูงหน่อยแต่ไม่ผิดหวัง ส่วนตัวเน้นบริโภคเนื้อ ซึ่งเนื้อที่นี่ดีเลย หอม นุ่ม หลากหลาย เค้าสไลด์จานต่อจานทำให้เนื้อยังมีความชุ่มฉ่ำ ซีฟู๊ดก็สดมาก กุ้ง หอย แซลมอล ไม่คาวเลย ดูใส่ใจกับวัตถุดิบ แม้กระทั่งของทานเล่นยังสดใหม่ ร้อนๆ ไม่ใช่แบบแห้งๆชืดๆเหมือนบุฟเฟ่ทั่วไป แล้วแต่ละจานก็ใหญ่ ไม่มาแบบเล็กๆจุ๋มจิ๋ม การบริการก็ดีดูเป็นครอบครัว จะมีข้อเสียตรงที่อาจจะช้าหน่อย คนบริการมีแค่ 2-3 คน ทนๆเอาหน่อยนะ แล้วก็โต๊ะค่อนข้างน้อยอะค่ะ ไม่อยาดพลาดควรโทรจอง หรือไม่ก็ไปเร็วๆช่วงร้านเปิด ลูกค้ายังไม่เยอะ 
คนรักเนื้อ รักบุฟเฟ่ รักปิ้งย่าง ต้องลองค่ะ ห้ามพลาดเลยจริงๆ